
Lepinguliste kohustuste täitmise tähtaja pikendamine

(Kalda tn 5a, Narva)

1. Asjaolud ja menetluse käik

Narva linna, AS-i ŽUR ja OÜ EAST-EST vahel sõlmiti 23.10.2008 kinnistu tagasiostuõigusega müügileping, lepingu muutmise leping, asjaõigusleping ja kinnistamisavaldus (Narva notari Tatjana Boitsova notariaalregistri nr 10 688).
Vastavalt nimetatud lepingu punktile 5.2. kohustus OÜ EAST-EST investeerima omandatavasse varasse (kinnistu asukohaga Kalda 5a Narva linnas, katastritunnus 51105:004:0156, maa sihtotstarve – 100% ärimaa, pindala 400 m2) 1 465 000 krooni alljärgnevalt:
· 650 000 krooni – hiljemalt 30.06.2009;
· 815 000 krooni – hiljemalt 31.12.2010.
15.06.2009 pöördus OÜ EAST-EST Narva Linnavalitsuse poole avaldusega, kus on märgitud, et OÜ EAST-EST huviks nimetatud kinnistu omandamisel oli kinnisvaraarenduse projekti (AS-i ŽUR) raskustest väljaaitamine ja teostamine ühiselt Kalda 5, 5c, 5d kinnistutega. See tähendab eesmärgiks oli luua ühine projektilahendus, mida hetkel on välja töötanud ainult OÜ EAST-EST (Sweco projekt). Käesoleval ajal on endiselt olukord, kus Kalda 5c ja 5d kinnistute omanikud takistavad projekti elluviimist ja OÜ-l EAST-EST ei jää muud kui projekti muuta. Seega on projekti realiseerumist (st investeeringute tegemine) takistanud temast mittesõltuvad asjaolud.
Lisaks on raskendanud finantseeringute tegemist ettenägematu olukord ja ebakindlus finantsturgudel, kust oli plaanitud täiendavate vahendite saamine projektile. OÜ EAST-EST loodab finantsturgude olukorra normaliseerumisele ja ajutiselt viibinud projekti lõpuleviimisele. Selleks vajab OÜ EAST-EST aga aega nii projekti muutmiseks kui investeeringu summas 650 000 krooni tasumise tähtaja pikendamist.

Eeltoodud asjaoludest tulenevalt palub OÜ EAST-EST muuta 23.10.2008. a sõlmitud müügilepingut selliselt, et kogu investeeritav summa tasutakse hiljemalt 31.12.2010. a. See tähendab ka summa 650 000 krooni tasumine lükkuks edasi hiljemalt 31.12.2010. a.
OÜ EAST-EST avaldus arutati läbi Narva Linnavalitsuse linnavarakomisjoni 08.07.2009 istungil (protokoll nr 7), kus otsustati:
1. Pidada võimalikuks rahuldada OÜ EAST-EST taotlus pikendada 1 465 000 krooni suuruse investeerimiskohustuse täismahus täitmise tähtaega kuni 31.12.2010. .  

2. Mitte rakendada OÜ EAST-EST suhtes 29.09.2005 ehitise tagasiostuõigusega müügilepingu (Jõhvi notari Tatjana Boitsova notariaalregistri nr 7 983) punktis 5.2. ettenähtud trahvi investeerimata summast 10 (kümne)% ulatuses.

3. Linnavara- ja Majandusametil esitada antud küsimus Narva Linnavalitsuse istungile vastavasisulise korralduse vastuvõtmiseks. 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla või põhimäärusega on pandud täitmiseks valitsusele.

Narva Linnavolikogu 09.06.2006 määrusega nr 18/56 kinnitatud “Linnavara võõrandamise korra” punkti 76 kohaselt juhul, kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

3. Otsus
3.1. Pikendada osaühingule EAST-EST (registrikood 11053057, asukoht Valli 4, Tallinn) 23.10.2008 kinnistu tagasiostuõigusega müügilepingu, lepingu muutmise lepingu, asjaõiguslepingu ja kinnistamisavalduse (Jõhvi notari Tatjana Boitsova notariaalregistri nr 10 688) punktis 5.2. ettenähtud investeerimiskohustuse kogusummas 1 465 000 (üks miljon nelisada kuuskümmend viis tuhat) krooni täitmise tähtaega kuni 31.12.2010. a.  

3.2. Mitte rakendada OÜ EAST-EST suhtes 29.09.2005 ehitise tagasiostuõigusega  müügilepingu (Jõhvi notari Tatjana Boitsova notariaalregistri nr 7 983) punktis 5.2. ettenähtud trahvi investeerimata summast 10 (kümne)% ulatuses.

3.3. Volitada linnapead Tarmo Tammistet allkirjastama Narva linna nimel vastav notariaalne muudatus.

 4. Rakendussätted

4.1. Narva Linnavalitsuse Linnavara- ja Majandusametil teha käesolev korraldus teatavaks osaühingule EAST-EST.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

